section_heading: Dolazak na vlast
paragraph_text: mini|Henrik IV. (lijevo) predaje vlast svome sinu Henriku V. (desno) Nakon svrgnuća Henrikova starijeg brata Konrada, koji se pobunio protiv oca, Henrik V. izabran je 10. svibnja 1098. u Mainzu za protukralja i okrunjen 6. siječnja 1099. u Aachenu. To se dogodilo jer je njegov otac Henrik IV. bio u sukobu s papom u jeku borbe za investituru, tako da ga je papa Paskal II. izopćio iz Crkve i sve njegove podanike razriješio zakletve vjernosti. Papa je također 1104. podupro urotu protiv cara na čelu koje je stao upravo Henrik V.